בכרמי תימן 
כאשר עלה ירח בשיקמה,; שימלתי לבשתי - תכלת וריקמה.; כאשר כוכב צץ על כרמי תימן,; כיפתי חבשתי - פז וארגמן.; אחיותי אומרות לי: מה זה לך, הבת?; לא מועד היום, לא חג, ולא שבת?; אך על גג מתפללים החתולים,; וליבי כמו עולל בחיתולים; יא אימי, יא אבי, מה היה לו ללבבי?; מה היה, מה קרה, מהי זאת הצרה?; למה למה לא ינום ולא יישן,; בבוא לילה על שכונת כרמי תימן?; מה רוצה הוא, מה רוצה הוא, מה יאמר ?; מה צוחק הוא? מה בוכה הוא? מהו שר?; יא אימי, יא אבי, מה היה לו ללבבי?; יא אימרי לי, אמא-אם, ; איך קוראים לזאת בשם?; כל היום ארוץ אדפוק בקבקבים,; אך בלילה - יא אין קץ לכוכבים!; וירח תימני עטוף טלית,; והרוח שרה שיר בתימנית,; ושדכן אל בית אבי נכנס לו דום.; אבא, לא! הוי אבא, לא! עוד לא היום!; אל תתנני עוד... אמור לו: עוד מעט...; שילך! אבל... יבוא אחרי שבת!; יא אימי, יא אבי...; אל תוליך אותי לחכים, יא אב,; לא יועילו לי סמי-סמים, יא אב,; כי היום בין השיקמה ובין הברוש,; על ביתנו ריחפו יונים שלוש.; ואחת יונה היביטה בעיני,; ואחת יונה היגידה: אי-וי-וי...; ושלישית אמרה: אל פחד חבובה; ילווך שלוש יונים אל החופה.; יא אימי, יא אבי, מה היה לו ללבבי?; מה היה? מה קרה? מהי זאת הצרה?; היונים אמרו לי: זה דבר ישן,; זה קרה כבר לא רק בכרמי תימן.; הדבר הזה - כך היונים אומרות -; כבר קרה גם בשכונות האחרות.; יא אימי, יא אבי, מה קרה לו, ללבבי?; יא אימרי לי אמא-אם ; איך קוראים לזאת בשם?; 